יף ליימפולס

יף ליימפולס (בהולנדית: Jef Leempoels; 15 במאי 1867–1935) היה צייר בלגי שנודע בחייו בזכות הדיוקנאות הרשמיים שלו, סצנות הז'אנר ויצירותיו הסמליות. הוא עבד בז'אנרים נוספים כטבע דומם ונופים. <ref></ref>

== ביוגרפיה ==
יף ליימפולס נולד בבריסל. הוא החל לצייר בגיל 19 בראשית לימודיו באקדמיה המלכותית לאמנויות יפות בבריסל. שם הוא היה תלמידם של הציירים הבלגים המובילים יאן פורטלס וג'וזף סטאלארט, שניהם ציירי היסטוריה אקדמיים שהיו ידועים בציוריהם האוריינטליסטיים והקלאסיציסטיים.

בגיל צעיר הצליח ליימפולס לבסס מוניטין בינלאומי וזכה במספר פרסים בינלאומיים. בפריז הוא זכה בפרס מכובד בסלון 1893 ובמדליית כסף בתערוכה העולמית של 1900.
יאן ליימפולס, ידידות, 1896
הוא זכה במדליית זהב בסלון באנטוורפן ב-1894 <ref>Martin Wolpert and Jeffrey Winter, Modern Figurative Paintings: The Paris Connection, Schiffer Pub., February, 2004, p. 172-173</ref> הוא זכה במדליית זהב בסנט לואיס, ארצות הברית בשנת 1903 על ציורו "גורל ואנושיות". <ref>Edward Jewitt Wheeler, A painter's Conception of Destiny and Humanity, in: Current Literature, Volume 39, Current Literature Publishing Company, 1905, p. 61</ref> הציור הזה, המכונה גם "הידיים", נדד ברחבי ארצות הברית והוצג בתערוכת הרכישה של לואיזיאנה. הוא משך תשומת לב רבה והיו פרשנויות בתקשורת כיצד יש להבין את הציור. הציור הוצג גם במינכן, בריסל, וינה ופריז.<ref></ref>

האמן זכה לכבוד גם על ידי ממשלת בלגיה שהפכה אותו לאביר במסדר לאופולד וממשלת צרפת שהפכה אותו לאביר לגיון הכבוד.

ליימפולס זכה לפטרונות על ידי האצולה והחברה הגבוהה בבלגיה, צרפת, ארצות הברית, ארגנטינה ומדינות אחרות בגלל דיוקנאות שצייר. המלוכה והממשלה הבלגית הפכו גם הם לפטרונים של האמן. הוא צייר דיוקנאות של המלכים הבלגים ליאופולד השני ואלברט הראשון ראש ממשלת בלגיה פרנס שולארט ביקש ממנו לצייר דיוקן על ערש דווי של המלך לאופולד השני לארכיון ממשלת בלגיה. הוא גם צייר דיוקנאות של פרנץ יוזף הראשון מאוסטריה, ויקטור עמנואל השלישי מאיטליה ומלכים אחרים .<ref></ref>

ליימפולס היה חבר באגודה הלאומית לאמנויות יפות (SNBA) בפריז, ובאקדמיה לאמנויות יפות של מילאנו.

כדי לשרת את קהל הלקוחות הבינלאומי שלו ולצייר את דיוקנאות החברה הגבוהה בארצם, החזיק יאפ ליימפולס בתקופות שונות במהלך הקריירה שלו סטודיויים בבריסל, פריז, ניו יורק ובואנוס איירס. <ref></ref>

== יצירה ==
ליימפולס צייר בז'אנרים רבים, כולל פורטרטים, ציורי ז'אנר, עירום, ציורי היסטוריה, נופים, וטבע דומם.

העבודות של ליימפולס הן אקדמיות בביצוען. סגנונו ריאליסטי ולעיתים אף היפר-ריאליסטי. תשומת הלב הקפדנית שלו לפרטים מסבירה את התפוקה המוגבלת שלו. מאמר על האמן משנת 1905 דיווח כי האמן טען שהשלים שלושה עד ארבעה ציורים בשנה בגלל הטכניקה המדויקת שלו.<ref>The Greatest Painter in Belgium, in: The Perry Magazine, Volume 7, Eugene Ashton Perry Perry pictures Company, 1905, p. 215-221</ref>

בזמן שצייר דיוקנאות החברה הגבוהה, הוא הציג איתם גם סצנות של ריאליזם חברתי המתארות את האצולה והעובדים. לליימפולס הייתה השקפה אידיאליסטית על תפקיד האמן - שליחותו של האמן לעשות את העולם טוב יותר או חכם יותר. לכן אמנות צריכה להביע יותר מיופי ולבטא רעיונות בעלי משמעות. <ref>Jules Du Jardin, L'art flamand, 1900, A. Boitte p. 146-147 (in French)</ref>

ציורים עם כוונה פילוסופית כוללים את הציור "גורל ואנושיות" וכן את הקומפוזיציה שכותרתה "ידידות" ( 1896). האיקונוגרפיה של הציור נגזרת מציורו של חוסה דה ריברה של זוג נשוי (1631). ליימפולס לא רק העתיק את תווי הפנים אלא גם את המחוות של האישה ובעלה. הוא עדכן את לבושם של הדמויות. היצירה מראה שני דיוקנאות גברים, המחזיקים ידיים ובתקופתו היה בכך ייצוג יוצא דופן של רעיון ה"ידידות". <ref>John Potvin, Material and Visual Cultures Beyond Male Bonding, 1870-1914: Bodies, Boundaries and Intimacy, Ashgate, 2008, p. 131-132</ref>

== גלריה ==
<gallery mode="packed" heights="180">
File:Jef Leempoels - The lady with the fan.jpg|גברת עם מניפה, בין 1900 ל-1935

File:Jef Leempoels - Workers returning from work.jpg|עובדים שחוזרים מהעבודה, 1910

File:Jef Leempoels - A confrater at work.jpg|שותף בעבודה, בין 1890 ל-1935

File:Jef Leempoels - A morning missive.jpg|מכתב בוקר, בין 1900 ל-1935

File:Jef Leempoels - Morning prayers.jpg|תפילות שחרית, בין 1890 ל-1935

File:Jef Leempoels - In the street.jpg|ברחוב, 1825

File:Jef Leempoels - Portrait of Mrs Raoul Dupas.jpg|דיוקן גברת ראול דופאס, בין 1890 ל-1935

File:Jef Leempoels - Taking off her shirt.jpg|מורידה את החולצה, בין 1890 ל-1935

File:Jef Leempoels - Man Sitting in Front of a Wall Decorated with Prints and Drawings.jpg|איש יושב מול קיר מעוטר בהדפסים וציורים, בין 1890 ל-1935
</gallery>

== קישורים חיצוניים ==

== הערות שוליים ==

קטגוריה:ציירים בלגים
קטגוריה:ילידי 1867
קטגוריה:נפטרים ב-1935